Sajtóközlemény

A Mezőtúri ii. rákóczi ferenc magyar-angol két tanítási nyelvű általános iskola és alapfokú művészeti iskola infrastrukturális fejlesztése – EFOP-4.1.2-17-2017-00061

**A Karcagi Tankerületi Központ sikeresen pályázott az Emberi Erőforrás Fejlesztési Operatív Program keretében a Mezőtúri II. Rákóczi Ferenc Magyar - Angol Két Tanítási Nyelvű Általános Iskola és Alapfokú Művészeti Iskola infrastrukturális fejlesztésére. A Magyar Állam és az Európai Unió támogatásával 442,92 millió forintból újulhat meg az érintett köznevelési intézmény.**

A 2018. december 31-ig megvalósuló fejlesztés révén egy olyan minőségi és befogadó oktatási környezet kerül kialakításra, ahol a település diákjai a modern kor elvárásainak megfelelő nevelésben-oktatásban részesülhetnek. A projekt nemcsak a diákok életét befolyásolja pozitívan, de a pedagógusok számára is megteremti a méltányos oktatási feltételeket. A beruházás során az ellátandó tanulói létszámnak megfelelő számú, korszerűen felszerelt tanterem kialakítása mellett nyelvi labor, természettudományos és informatikai szaktanterem, tornaterem, iskolai könyvtár, kiszolgáló helyiségek, közösségi terek és vizesblokkok is átalakításra kerülnek. Az épület üzemeltetésének költséghatékonyabbá tételét energetikai beruházások, tetőfelújítás, nyílászárócsere, hőszigetelés és fűtéskorszerűsítés segíti. A magas színvonalú humánerőforrás munkájának támogatását szolgáló taneszközbeszerzések is megvalósulnak a pályázat keretein belül.